Έκθεση Διοικητικού Συμβουλίου  – 30 Ιουνίου 2024 
 
24 
 
 
Ο κίνδυνος ρευστότητας προέρχεται από ένα φάσμα διαφορετικών κινδύνων, όπως, μεταξύ άλλων, τον κίνδυνο που απορρέει από 
περιορισμένες ή λιγότερο σταθερές πηγές χρηματοδότησης που πρέπει να αναχρηματοδοτηθούν με εφικτό κόστος (δηλ. κίνδυνος 
χρηματοδότησης και κίνδυνος κόστους χρηματοδότησης), την αδυναμία ρευστοποίησης στοιχείων ενεργητικού ή 
αναχρηματοδότησης μέσω συναλλαγών επαναγοράς (Repo Transactions) εντός ενός απαιτούμενου χρονικού πλαισίου χωρίς 
σημαντική έκπτωση (δηλ. κίνδυνος ρευστότητας της αγοράς), η αδυναμία πρόσβασης σε ένα ευρύ φάσμα αντισυμβαλομένων με 
εύκολο και γρήγορο τρόπο (δηλ. κίνδυνος πρόσβασης στην αγορά), ή ο κίνδυνος που προκύπτει από την εξάρτηση από μία μόνο 
πηγή χρηματοδότησης ή  συγκεκριμένη κατηγορία χρηματοδότησης, συμπεριλαμβανομένης της υψηλής συγκέντρωσης σε 
ορισμένους τύπους εξασφαλίσεων που χρησιμοποιούνται για την χρηματοδότηση (δηλ. κίνδυνος συγκέντρωσης). 
Η Επιτροπή Κινδύνων («RC») εγκρίνει τις επιχειρηματικές στρατηγικές που σχετίζονται με τον κίνδυνο ρευστότητας, τις πολιτικές 
διαχείρισης κινδύνου ρευστότητας και τους εσωτερικούς ελέγχους, συμπεριλαμβανομένου του πλαισίου ILAAP και Liquidity 
Stress Testing Framework, ενώ η Επιτροπή Διαχείρισης Ενεργητικού Παθητικού (ALCO) εξετάζει και παρακολουθεί τους βασικούς 
δείκτες κινδύνου (KRI) και τα όρια ρευστότητας, καθώς και τυχόν διορθωτικές ενέργειες σε περιπτώσεις παραβιάσεων των ορίων. 
Η διαχείριση του κινδύνου ρευστότητας της Τράπεζας Πειραιώς βασίζεται σε τρεις γραμμές άμυνας (LoD) με σαφή ανάθεση 
αρμοδιοτήτων. Συγκεκριμένα, η μονάδα  PFM Treasury ως πρώτη γραμμή άμυνας είναι υπεύθυνη για την ενεργή διαχείριση της 
θέσης ρευστότητας και την ανάπτυξη πηγών χρηματοδότησης από την αγορά. Η μονάδα Διαχείρισης Κινδύνου Ρευστότητας, 
ενεργώντας ως δεύτερη γραμμή άμυνας, αναλαμβάνει την πρωταρχική ευθύνη για την επισημοποίηση, αναθεώρηση και 
ενημέρωση της πολιτικής κινδύνου ρευστότητας, καθώς και την ανάπτυξη μεθοδολογιών, πολιτικών και διαδικασιών μέτρησης του 
κινδύνου ρευστότητας που ευθυγραμμίζονται με τα διεθνή πρότυπα και βέλτιστες πρακτικές. Επιπλέον, παρακολουθεί τη θέση 
ρευστότητας και τους βασικούς δείκτες σε τακτική βάση ενημερώνοντας την διοίκηση του Ομίλου και υποβάλλοντας παράλληλα 
κάθε επίσημη σχετική αναφορά. Τέλος, ο Εσωτερικός Έλεγχος ως τρίτη γραμμή άμυνας αξιολογεί ανεξάρτητα την 
αποτελεσματικότητα της εφαρμογής της πολιτικής διαχείρισης κινδύνου ρευστότητας και των σχετικών διαδικασιών, ως μέρος του 
συστήματος εσωτερικού ελέγχου του Ομίλου. 
Το πλαίσιο διαχείρισης ρευστότητας του Ομίλου αντιπροσωπεύει τη συνολική θέση και προσέγγιση του Διοικητικού Συμβουλίου 
και της ανώτατης διοίκησης του Ομίλου απέναντι στον κίνδυνο ρευστότητας. Ειδικότερα, το πλαίσιο περιλαμβάνει τις βασικές 
αρχές διαχείρισης κινδύνου ρευστότητας, καθώς και τις κατευθυντήριες δηλώσεις, ποιοτικές και ποσοτικές, που καθορίζουν την 
ικανότητα και τη διάθεση ανάληψης κινδύνου ρευστότητας του Ομίλου μαζί με τα σχετικά καθορισμένα όρια. Το πλαίσιο καθορίζει 
επίσης τους ρόλους και τις ευθύνες των εμπλεκόμενων μερών, καθώς και τις μεθόδους, τις μετρήσεις/δείκτες και τις διαδικασίες 
που χρησιμοποιούνται για τη διαχείριση του κινδύνου ρευστότητας. 
Επιπλέον, ο Όμιλος έχει καταρτίσει έναν αριθμό βασικών εγγράφων που παρέχουν σταθερές κατευθυντήριες γραμμές για την 
ανάπτυξη των διαφόρων βασικών σχεδίων δράσης που υπάρχουν. Τα έγγραφα αυτά καθορίζουν τα επιθυμητά και εγκεκριμένα 
από το Διοικητικό Συμβούλιο επίπεδα και στόχους δραστηριότητας, σε σχέση με την εξέλιξη και το μείγμα των στοιχείων του 
ενεργητικού και του παθητικού του, καθώς και τις διαδικασίες και τα εργαλεία που είναι διαθέσιμα για χρήση σε περίπτωση ήπιων 
ή σοβαρών κρίσεων. Πιο συγκεκριμένα, για την αποτελεσματική διαχείριση των κινδύνων ρευστότητας, η Μονάδα Διαχείρισης 
Κινδύνου Ρευστότητας παρακολουθεί και αναφέρει, το ύψος, την ποιότητα και τη διάρθρωση / διασπορά των ρευστών στοιχείων 
ενεργητικού, την ανάλυση των ταμειακών χρηματοροών που προκύπτουν από τα στοιχεία ενεργητικού και παθητικού (εισροές, 
εκροές) σε χρονικές περιόδους, τη διάρθρωση / διασπορά και το κόστος των πηγών χρηματοδότησης, τη διάρθρωση / διασπορά 
και τη χρηματοδοτική ικανότητα των διαθέσιμων ενεχύρων και τις ανάγκες χρηματοδότησης σε τοπικά και ξένα νομίσματα, και 
πραγματοποιεί σχετικές ασκήσεις προσομοίωσης ακραίων καταστάσεων. 
Η Μονάδα Διαχείρισης Κινδύνου Ρευστότητας παρακολουθεί επίσης και ελέγχει την ευθυγράμμιση των εγκεκριμένων μετρήσεων 
του Ομίλου για τον κίνδυνο ρευστότητας με τα καθορισμένα όρια του πλαισίου ανάληψης κινδύνων, του σχεδίου ανάκαμψης και 
του σχεδίου χρηματοδότησης έκτακτης ανάγκης και ενημερώνει την Επιτροπή Διαχείρισης Ενεργητικού Παθητικού (ALCO) και την 
Επιτροπή Κινδύνων (RC) για τις παραβιάσεις των σχετικών ορίων. Επιπλέον, η μονάδα αναφέρει μέσω της μηνιαίας έκθεσης 
κινδύνου ρευστότητας στην Επιτροπή Διαχείρισης Ενεργητικού Παθητικού (Asset-Liability Management Committee), όλες τις 
μετρήσεις ρευστότητας και τα επίπεδα και αναλύσεις των δεικτών, καθώς και τα αποτελέσματα προσομοίωσης ακραίων